ཁའ་འགྲོ་སྙིང་ཏིག་དེ་དག་གི་དགོངས་འགྲེལ་ཀུན་མཁྱེན་ཀློང་ཆེན་རབ་འབྱམས་ཀྱི་མཛད་པའི་ཡང་ཏིག་རྣམས་དང་། ལོ་ཆེན་བཻ་རོ་ཙ་ན་དང་། ལྕེ་བཙུན་སེང་གེ་དབང་ཕྱུག་
ནས་བརྒྱུད་པའི་མན་ངག་ཆ་ལག་དང་བཅས་པ་ལ་ཐོས་བསམ་སྒོམ་གསུམ་གྱིས་སྦྱང་བ་མཐར་ཕྱིན། གཞན་ཡང་གླག་བྲག་རྫོང་དགོན་པ། རྫོགས་ཆེན། སྡེ་དགེ རྫོང་སར་སོགས་སུ་གླག་བླ་ཆོས་འགྲུབ། ཐུབ་བསྟན་ཆོས་
ཀྱི་རྡོ་རྗེ། ལྷུན་འགྲུབ་སྟེང་གི་མཁན་རྒན་བསམ་གཏན་བློ་གྲོས། རྫོང་སར་མཁྱེན་བརྩེ་སོགས་རིས་མེད་ཀྱི་དགེ་བའི་བཤེས་གཉེན་དུ་མ་ལས་བཀའ་གདམས་ཐིག་ལེ་བཅུ་དྲུག བཀའ་གདམས་ལྷ་བཞི་སོགས་བཀའ་གདམས་
ཕྱོགས་ཀྱི་དབང་ཐམས་ཅད་དང་། བློ་སྦྱོང་དོན་བདུན་མ། བློ་སྦྱོང་མཚོན་ཆའི་འཁོར་ལོ། བློ་སྦྱོང་རྨ་བྱ་དུག་འཇོམས། བློ་སྦྱོང་བརྒྱ་རྩ་སོགས་ཇོ་བོ་བཀའ་གདམས་པའི་ཆོས་སྐོར་མཐའ་དག་དང་། ཏེ་ལོ་ཤེས་རབ་བཟང་
པོ་དང་། ནཱ་རོ་པཎ་ཆེན། མར་པ་ཆོས་ཀྱི་བློ་གྲོས། མི་ལ་བཞད་པའི་རྡོ་རྗེ་ལ་ཉི་མ་ལྟ་བུའི་སློབ་མ་དྭགས་པོ་ཟླ་འོད་གཞོན་ནུ། ཟླ་བ་ལྟ་བུའི་སློབ་མ་རས་ཆུང་རྡོ་རྗེ་གྲགས་པ། གཞན་ཡང་ངན་རྫོང་རས་པ་སོགས་ནས་བརྒྱུད་
པའི་བདེ་མཆོག་གསང་འདུས་སོགས་གསར་རྒྱུད་ཐམས་ཅད་དང་། དྭགས་པོ་ཟླ་འོད་གཞོན་ནུའི་ཐར་རྒྱན། ཕྱག་ཆེན་གངྒཱ་མ་སོགས་ཁྲིད་ཡིག་རྣམས་དང༌། ཤངས་ཆོས་སྡེ་ལྔ་སོགས་བཀའ་རྒྱུད་ཕྱོགས་ཀྱི་ཆོས་ཚོན་
25

མཁན་ནོར་བསྟན་གསུང་འབུམ།
ཐམས་ཅད་དང་། དོལ་བོ་ཤེས་རབ་རྒྱལ་མཚན། ཉ་དབོན། ས་བཟང་མ་ཏི་པཎ་ཆེན། ཏ་ར་ན་ཐ་སོགས་ཀྱིས་མཛད་པའི་བསྟན་བཅོས་ཇི་སྙེད་དང་། ས་སྐྱ་པཎྜི་ཏའི་ཐུབ་པ་དགོངས་གསལ་སོགས་ས་སྐྱ་གོང་མ་རྣམ་ལྔ་
དང་། གཡག་སྟོན་སངས་རྒྱས་དཔལ་དང༌། རོང་སྟོན་ཤེས་བྱ་ཀུན་གཟིགས། རེད་མདའ་བ་གཞོན་ནུ་ཆོས་ཀྱི་བློ་གྲོས། ཚལ་བ་སོགས་ཀྱིས་མཛད་པའི་ལེགས་བཤད་རྒྱ་མཚོ་ལྟ་བུ་དང་། རྗེ་བདག་ཉིད་ཆེན་པོ་བློ་བཟང་
གྲགས་པའི་དཔལ་གྱིས་མཛད་པའི་ལམ་རིམ་ཆེན་མོ་སོགས་དགེ་ལྡན་ཕྱོགས་ཀྱི་ཆོས་སོགས་མ་ལུས་པ་རྫོགས་པར་མི་མཁྱེན་པ་གཅིག་ཀྱང་མེད། ཡང་ས་སྐྱ་དང་དགེ་ལུགས་ཕྱོགས་ཀྱི་འབྱུང་འདུལ། བདེ་གསང་འཇིགས་
གསུམ། ཀུན་རིག་ཀྱཻ་རྡོར་དུས་འཁོར་ཀྱི་དབང་ཁྲིད་མན་ངག་དང་བཅས་པ། གསང་སྔགས་རྙིང་མའི་ཕྱོགས་ཀྱི་མ་ཧཱ་ཡོ་གའི་ཏནྟྲ་ཆེན་པོ་སྡེ་བཅོ་བརྒྱད་སོགས་དང་། སློབ་དཔོན་པདྨའི་འཇམ་དཔལ་མཚན་བརྗོད་ཀྱི་འགྲེལ་
པ༑ བི་མ་མི་ཏྲའི་མཚན་བརྗོད་ཀྱི་འགྲེལ་པ། སྒྲུབ་སྡེ་བཀའ་བརྒྱད་སོགས་ཀྱི་དབང་ཁྲིད་མན་ངག་དང་བཅས་པ། ཨ་ནུ་ཡོ་གའི་སངས་རྒྱས་ཐམས་ཅད་ཀྱི་དགོངས་པ་འདུས་པའི་མདོ། ཡེ་ཤེས་རྔམ་པ་གློག་གི་འཁོར་ལོའི་
མདོ། དུར་ཁྲོད་ཁུ་བྱུག་རོལ་བའི་མདོ་སོགས་ཨ་ནུའི་མདོ་བདུན་དང་། གནུབས་ཆེན་སངས་རྒྱས་ཡེ་ཤེས་ཀྱི་མདོ་འགྲེལ་མུན་པའི་གོ་ཆ་སོགས་དང༌། ཨ་ཏི་ཡོ་གའི་རྩལ་ཆེན་སྤྲུགས་པ། ཁྱུང་ཆེན་ལྡིང་བ། རྡོ་ལ་གསེར་
26

རྣམ་
প্রক৩৩ །ཞུན། མི་ནུབ་རྒྱལ་མཚན། རིག་པའི་ཁུ་བྱུག་སོགས་སེམས་སྡེའི་རྒྱུད་ཉི་ཤུ་རྩ་གཅིག་དང་སེམས་སྡེ་ཨ་དོན་བཅོ་བརྒྱད་ཀྱི་དབང་ལུང་མན་ངག་དང་བཅས་པ། ཀུན་བྱེད་རྒྱལ་པོའི་རྒྱུད་སོགས་
དང་། ཀློང་སྡེ་རྡོ་རྗེ་ཟམ་པའི་དབང་དང་བཅས་པ། མན་ངག་རྒྱུད་ཀྱི་རྒྱལ་པོ་བཅུ་བདུན་སྔགས་སྲུང་ཁྲོས་མའི་རྒྱུད་དང་བཅོ་བརྒྱད་བཅས་དེ་དག་གི་དགོངས་འགྲེལ་སྔོན་འགྲོ་ཀུན་མཁྱེན་ཆོས་ཀྱི་རྒྱལ་པོ་ཀློང་ཆེན་པའི་
ངལ་གསོ་སྐོར་གསུམ། དངོས་གཞི་སྙིང་ཐིག་ཡ་བཞི་སོགས་ཀྱིི་དབང་ལུང་མན་ངག་མཐའ་རྟེན་དང་བཅས་པ། རྒྱབ་ཆོས་མཛོད་བདུན་རང་གྲོལ་སྐོར་གསུམ་སོགས་མ་ལུས་པ་གསན་ནོ། །གཏེར་མའི་སྐོར་ལ་བཀའ་དགོངས་
ཕུར་གསུམ། མ་གཤིན་སེང་གསུམ་སོགས་གཏེར་ཁ་གོང་འོག་དང་། འཇའ་ཚོན་སྙིང་པོ། ཨོ་རྒྱན་གཏེར་བདག་གླིང་པ། རཏྣ་གླིང་པ། པདྨ་གླིང་པ། ཀརྨ་གླིང་པ། བདུད་འདུལ། ཀློང་གསལ། ཉི་གྲགས། རིག་འཛིན་འཇིགས་་
མེད་གླིང་པ་སོགས་ཀྱི་གཏེར་ཆོས་རྣམས་ཀྱི་དབང་ལུང་མན་ངག་ལས་མཐའ་དང་བཅས་པ་མདོར་ན་བཀའ་གཏེར་དག་སྣང་གི་བསྟན་བཅོས་མཐའ་དག་གི་དབང་ལུང་ཁྲིད་གསུམ་མན་ངག་དང་བཅས་པ་མ་ལུས་པས་
ཐུགས་རྒྱུད་ཀྱི་བུམ་པ་ཡོངས་སུ་གང་བར་མཛད་དོ། །སྒྲུབ་པ་སྙིང་པོར་བྱས་པའི་ཚུལ་ནི། སྐྱུག་ནད་ཅན་ལ་བཙོ་ཟན་བྱིན་པ་ལྟར་འཁོར་བ་ལ་ཞེན་པ་གཏིང་ནས་ལོག བྱང་ཆུབ་ཀྱི་སེམས་ལ་བློ་འབྱོངས། སྐུ་ཚེ་དེ་ཉིད་ལ་

ཇོ་བོ་བཀའ་གདམས་པའི་ཕྱག་ལེན་ལྟར་མི་ཆོས་རྒྱབ་ཏུ་བོར། ལྷ་ཆོས་དང་དུ་བླངས། གནས་ལུང་སྟོང་དང་བས་མཐའ་སོགས་བྲག་ཕུག་ཞྭ་ལྟར་གྱོན་ནས་སྒྲུབ་པ་ལ་གཞོལ་བའི་གནས་གཅིག་ནས་རྡོ་རྗེ་འཇིགས་བྱེད་ཀྱི་
བསྙེན་པ་དུང་ཕྱུར་བཟླས་པ་སོགས་བསྙེན་ཚད་མང་པོ་དང་། འཇམ་དཔལ། དབྱངས་ཅན་མ། མི་གཡོ་བ་སོགས་ཀྱི་བསྙེན་པ་ཡང་དུང་ཕྱུར་རེ་རེ་བཟླས། སྒྲོལ་དཀར། ཀུན་རིག བདེ་མཆོག གསང་འདུས། ཀྱཻ་རྡོར་སོགས་
གསར་མའི་རྒྱུད་སྡེ་རྣམས་དང་། ཕུར་པ་རྒྱུད་ལུགས་དང་། དཔལ་ཆེན་བཀའ་བརྒྱད་སོགས་ལ་བསྙེན་པ་མཐར་འཁྱོལ་བ་རེ་གནང་། ཁྱད་པར་དུ་བྱ་བཏང་ཀུན་དགའ་དཔལ་ལྡན་གྱི་མདུན་ནས་ཡང་ཏིག་ཡིད་བཞིན་ནོར་
བུའི་སྨིན་ཁྲིད་མཛད་དེ་རི་ཁྲོད་དང་གངས་ཁྲོད་སོགས་སུ་སྒོམ་པ་ལ་རྩེ་གཅིག་ཏུ་གཞོལ་བས་ཆོས་ཉིད་མངོན་སུམ་ནས་རིམ་བཞིན་སྣང་བཞི་མཐར་ཕྱིན་ཏོ། །སྐབས་ཤིག་རྒྱ་བོ་ཕུག་ན་ཐུན་ལ་བཞུགས་པའི་སྔ་དྲོའི་ཆར་
ལྷོ་ཕྱོགས་ནས་སྤྲིན་དཀར་པོ་ཞིག་འཁྲིགས་པའི་དབུས་སུ་འཇའ་འོད་ཀྱི་ཀློང་ན་པཎྜི་ཏ་སྐུ་མདོག་ལྗང་སེར་མཁན་ཞུ་རྣ་རིང་གསོལ་བ་ཞིག་གིས། ང་ནི་བི་མ་མི་ཏྲ་ཡིན་གསུངས་ཤིང་མདུན་གྱི་ནམ་མཁར་བྱོན་ནས་བི་མ་
སྙིང་ཐིག་གི་དབང་ཁྲིད་མན་ངག་དང་བཅས་པ་རྫོགས་པར་གནང་བ་དང་། ཡང་དུས་གཞན་ཞིག་ན་དཔལ་ཆེན་རྡོ་རྗེ་གཞོན་ནུའི་སྒྲུབ་པ་ལ་གཞོལ་བའི་ཚེ། སྲོད་ཐུན་ཞིག་ན་བཞུགས་གནས་དང་བཅས་པ་ཕུར་སྲུང་དམ་
28
어서 20
མཁན་ནོར་བསྟན་གསུང་འབུམ།

རྣམ་
৩৩ །ཅན་བཅུ་གཉིས་ཀྱིས་སྒྲ་དང་བཅས་ནམ་མཁར་བཏེག་སྟེ་གསེར་གྱི་རི་བདུན་དང་རོལ་བའི་མཚོ་བདུན་རི་རབ་དང་བཅས་པར་གཟིགས་མོར་ཁྲིད་པ་དང་། ཡང་སྐབས་ཤིག་རྒྱ་བོ་ཕུག་ན་སྒྲུབ་པ་ལ་
གཞོལ་བའི་ཚེ་ཟི་ཁྲོམ་གངས་རིའི་རྩེ་ནས་ནམ་མཁར་འཕུར་ཏེ། རུ་དམ་གྲུབ་དབང་རྫོགས་ཆེན་དགོན་དུ་བབས་པ་ཕྱུགས་རྫི་རྣམས་ཀྱིས་རྒྱང་ནས་དངོས་སུ་མཐོང་བ་སོགས་གྲུབ་པའི་རྟགས་མཚན་མཐའ་ཡས་ཀྱང་།
རང་གི་ཡོན་ཏན་གཞན་ལ་མི་སྒྲོག་པར་ཤིན་ཏུ་གསང་རྒྱས་བཏབ་ནས་འགྲོ་བ་རྣམས་ཀྱི་དབང་ཤེས་སུ་མི་མངོན་ནོ། །ཕྱི་རབས་རྗེས་འཇུག་རྣམས་ལ་བརྩེ་བར་དགོངས་ནས་གསུང་རྩོམ་མཛད་པ་ཡང་། རྩ་བ་ཤེས་རབ་ལ་
༄ སོགས་པའི་དབུ་མ་རིགས་ཚོགས་ལྔ། དབུ་མ་འཇུག་པ། བཞི་བརྒྱ་པ། འཇུག་འགྲེལ་ཟླ་བའི་འོད་ཟེར། སྤྱོད་འཇུག རྒྱན་གཉིས། འབྱེད་གཉིས། རྒྱུད་བླ་མ། འདུལ་བ་མདོ་རྩ། གསང་སྙིང་ཕྱོགས་བཅུའི་མུན་སེལ་སོགས་
ལ་འགྲེལ་མཆན་དང་མཐའ་དཔྱད་བཅས་ཡི་གེ་ལ་མ་བརྟེན་པར་བློ་ཐོག་ནས་བྲིས་ཤིང་། གཞན་ཡང་ཕུར་པའི་རྣམ་བཤད་དང་། རྡོ་རྗེ་ལུས་ལ་གནས་ཡུལ་ཉེར་བཞི། དཔའ་བོ་ཐོད་པ་རྩལ་དཔའ་མོ་དུང་སྐྱེས་མ་ལ་སོགས་
པ་རྫོགས་པའི་ཚུལ་བཤད་པ་དང་། ངོ་སྤྲོད་དང་ལྟ་མགུར་སོགས་དུ་མ་ཞིག་གསུངས་སོ། །ལེགས་བཤད་དེ་དག་ལ་བརྟེན་ནས་ཁམས་ཕྱོགས་དང་ཨ་མདོ་སོགས་ནས་མཁས་པའི་གོ་འཕང་དང་གྲུབ་པའི་འབྲས་བུ་ཐོབ་པ་

མང་དུ་བྱོན་པ་ཡིན་ནོ། །རྗེ་འདིའི་དངོས་སློབ་ནི་གྲུབ་ཆེན་རིན་པོ་ཆེ་རིག་འཛིན་བསྟན་པའི་རྒྱལ་མཚན། རྫོགས་སྤྲུལ་དྲུག་པ་འཇིགས་བྲལ་བྱང་ཆུབ་རྡོ་རྗེ། མཁན་པོ་འཇིགས་མེད་ཡོན་ཏན་མགོན་པོ་སོགས་སྡེ་དགེའི་
ཕྱོགས་དང་། མདོ་སྨད་ཀྱི་ཡང་རིག་པའི་གནས་ལྔ་ལ་བྱང་ཆུབ་པའི་མཁན་པོ་དང་མཆོག་སྤྲུལ་རྣམས་ཀྱིས་གཙོས་དགེ་འདུན་གྱི་སྡེ་ཤིན་ཏུ་མང་པོ་ལ་དབང་ཁྲིད་མན་ངག་གིས་ཚིམ་པར་བྱས་ཤིང་། འཆད་ཉན་སྒོམ་སྒྲུབ་
ཀྱིས་དུས་འདའ་བའི་སློབ་མ་བགྲང་དུ་མི་ནུས་སོ། །འཇིག་རྟེན་དཔལ་ཡོན་གྱིས་ཆེ་བ་ས་དབང་སྡེ་དགེའི་རྒྱལ་པོ་ཡུམ་སྲས་དང་བཅས་པ། འོག་མ་ཕྱག་མཛོད་སོགས་མི་ཆེན་མང་པོ་དང་། གཞན་ཡང་སྐྱེ་རྒུ་མཆོག་དམན་
བར་མ་ཐམས་ཅད་ལ་སྙོམས་པར་རང་རང་གི་སྐལ་པ་དང་འཚམ་པའི་ཆོས་སྒོར་འཛུད་པ་སོགས་དམ་པའི་རྣམ་ཐར་རམ་སངས་རྒྱས་ཀྱི་མཛད་པ་ནི་ས་ཆེན་པོ་ལ་གནས་པའི་བྱང་ཆུབ་སེམས་དཔའ་རྣམས་ཀྱིས་ཀྱང་བརྗོད་ ཚེ
པར་མི་ནུས་ན་བདག་ལྟ་བུའི་སོ་སོའི་སྐྱེ་བོ་ཞིག་གིས་སྨྲ་བརྗོད་དང༌། ཡིད་ཀྱིས་དཔག་པར་ག་ལ་ནུས་ཏེ་མཚོན་ཙམ་བརྗོད་པ་ཡིན་ནོ། །དེ་ལྟར་རྒྱལ་བའི་ལུང་རྟོགས་ཀྱི་བསྟན་པ་རིན་པོ་ཆེ་བཤད་སྒྲུབ་གཉིས་ཀྱི་སྒོ་ནས་
ཡུན་རིང་བསྐྱངས་པའི་མཐར་དགུང་ལོ་ང་དགུ་བཞེས་པའི་སྐབས་སྐུ་དངོས་ཀྱི་གདུལ་བྱ་རྫོགས་ནས་ཞིང་ཁམས་གཞན་དུ་གཤེགས་པའི་ཚུལ་སྟོན་པའི་ཚེ་ས་གཡོས། འོད་བྱུང་། ཤར་ཕྱོགས་སུ་སྒྲ་དྲག་པོ་ལྡིར་ལྡིར་པོ་
མཁན་ནོར་བསྟན་གསུང་འབུམ།

৩৩ །གྲག་པ་རྣམས་མཁན་པོ་ཨ་འཇམ་སོགས་སྐྱེ་རྒུ་དུ་མས་མཐོང་ཐོས་སུ་གྱུར་པ་དང་། རྗེ་ཉིད་ཀྱིས་སྤྲུལ་སྐུའི་ཞིང་ཁམས་མང་པོ་གཟིགས་པ་དང་། རང་སྣང་ལོངས་སྐུའི་ཞིང་ཁམས་རྣམ་པར་དག་པའི་
ཞིང་རྒྱ་ཚད་དང་བྲལ་བའི་གཞལ་ཡས་ཁང་། ཞི་བ་དང་ཁྲོ་བོའི་དཀྱིལ་འཁོར་རྟེན་དང་བརྟེན་པར་བཅས་པ་ནམ་མཁའི་མཐའ་ཀླས་པར་གང་བ། ཐིག་ལེ་དང་ཐིག་ཕྲན་འཇའ་དང་འོད། སྒྲ་ཚིག་བརྗོད་པ་དང་བྲལ་བའི་དོན་གྱི་
གསུང་སོགས་དག་པ་རབ་འབྱམས་ཀྱི་སྣང་བ་རྒྱ་ཆད་ཕྱོགས་ལྷུང་དང་བྲལ་བར་མཐོང་བ་དང་། ཡང་འཇའ་འོད་ཀྱི་དཀྱིལ་ན་རང་གི་རྩ་བའི་བླ་མ་གཞན་ཕན་ཆོས་ཀྱི་སྣང་བ་དང་། བྱ་བྲལ་ཀུན་དགའ་དཔལ་ལྡན་གཉིས་ཐུགས་
མི་དགྱེས་པ་རྡུལ་ཙམ་ཡང་མེད་པར་ཞལ་འཛུམ་གྱི་ལེར་གཟིགས་པ་དང་། ཨེ་ཀ་ཙ་ཊཱི་དཀར་མོ་དར་གྱི་རྒྱལ་མཚན་འཛིན་པ་སོགས་མདོར་ན་འོག་མིན་སྟུག་པོ་བཀོད་པའི་ཞིང་ཁམས་མངོན་སུམ་དུ་གཟིགས་ནའང་དགའ་ ་
ཞེན་དང་རེ་དོགས་ཀྱི་མཚན་མ་དང་བྲལ་ཞིང་། གདེང་བཞིའི་གྲོལ་ཚད་རྙེད་ཅིང་ཟབ་གསལ་གཉིས་སུ་མེད་པའི་ཡེ་ཤེས་ལ་མངའ་བརྙེས་ཏེ་ཆོས་ཉིད་ཟད་པའི་སྣང་བ་མཐར་ཕྱིན། ལྷུན་གྲུབ་རིག་འཛིན་གྱི་ས་མངོན་དུ་མཛད་
ནས། ཐ་སྐར་ཟླ་བའི་ཚེས་གསུམ་གྱི་ཉི་དྲོས་དུས་སུ་ཁྲོ་རྒྱལ་མི་གཡོ་མགོན་པོའི་བཞུགས་སྟངས་ཀྱིས་གཟུགས་སྐུའི་བཀོད་པ་ཆོས་སྐུའི་དབྱིངས་སུ་བསྡུ་བའི་ཚུལ་བསྟན་ཏོ། །དེའི་དུས་སུ་འོད་དཀར་པོ་ཐེམ་སྐས་བཙུགས་
རྣམ་ བདུན་

པ་ལྟ་བུ་དང་། སིལ་སྙན་གྱི་སྒྲ་ལྟ་བུ་བྱུང་བ་དང༌། གདུང་ཆེན་དང་རིང་བསྲེལ་སོགས་ངོ་མཚར་བའི་ལྟས་དུ་མ་དང་ལྡན་ཞིང་འགྲོ་བ་རྣམས་རང་དབང་མེད་པར་དད་པའི་གནས་ལ་བཀོད་དོ། །མདོར་ན་སྐྱེས་བུ་ཆེན་པོ་འདི་
ལ་གོང་ནས་བཤད་པ་ལྟར་སྟོན་པ་སྐུ་གསུམ་གྱི་བདག་ཉིད་ཅན་གྱིས་དག་དང་མ་དག་པའི་གདུལ་བྱ་རྣམས་ལ་གང་ལ་གང་འདུལ་གྱིས་བསྟན་པ། ཐུན་མོང་ཐེག་པའི་ལུགས་ཀྱི་ལུང་སྡེ་སྣོད་གསུམ། ཐེག་པ་ཆེན་པོའི་ཟབ་
པ་དང་རྒྱ་ཆེ་བའི་སྲོལ་གཉིས། ཐུན་མོང་མ་ཡིན་པ་གསང་སྔགས་པའི་ལུགས་ཀྱི་ཕྱི་རྒྱུད་སྡེ་གསུམ། ནང་རྒྱུད་སྡེ་གསུམ། མ་ཧ་ཡོ་གའི་རྒྱུད་སྡེ་དང་སྒྲུབ་སྡེ་གཉིས། ཨ་ཏི་ཡོ་གའི་སེམས་ཀློང་མན་ངག་གི་སྡེ་གསུམ། མན་
ངག་སྡེའི་ཕྱི་ནང་གསང་བའི་སྐོར་གསུམ་སོགས་རྒྱ་གར་འཕགས་པའི་ཡུལ་དང་ཨོ་རྒྱན་མཁའ་འགྲོའི་གླིང་སོགས་ན་བཞུགས་སོ་ཅོག་གྀ་ཆོས་ཇི་སྙེད་པ་དང་། བོད་གངས་ཅན་གྱི་ལྗོངས་སུ་བསྟན་པ་དེ་དག་སྔ་ཕྱིར་བྱུང་ི
བའི་དབང་དུ་བྱས་ན་ཡང་སྔ་འགྱུར་རྙིང་མ། ཕྱི་འགྱུར་གསར་མ། སྔ་འགྱུར་རྙིང་མའི་མདོ་སྒྱུ་སེམས་གསུམ་གྱི་བསྟན་པའི་བབ་སོ་གསུམ། སྒྱུ་འཕྲུལ་གནུབས་ལུགས་ཟུར་ལུགས་གཉིས། སེམས་སྡེ་བི་མ་དང་བཻ་རོ་ནས་
བརྒྱུད་པའི་སེམས་སྡེ་མ་བུ་བཅོ་བརྒྱད། བི་མ་ནས་ཉང་ཏིང་འཛིན་བཟང་པོ་སོགས་ལ་བརྒྱུད་པའི་བི་མ་སྙིང་ཏིག་དང༌། ཨོ་རྒྱན་པདྨས་མཁའ་འགྲོ་ཡེ་ཤེས་མཚོ་རྒྱལ་དང་ལྷ་ལྕམ་པདྨ་གསལ་སོགས་ལ་སྤེལ་བའི་མཁའ་
མཁན་ནོར་བསྟན་གསུང་འབུམ།

རྣམ་ བརྒྱད་བྱན།
ঘনা
৩৩
།འགྲོ་སྙིང་ཐིག་སོགས་དང་། གསར་མའི་བཀའ་གདམས་བཀའ་བརྒྱུད་ས་སྐྱ་དགེ་ལུགས་སོགས་ནས་བརྒྱུད་པ་མཐའ་དག ཕ་དམ་པ་ནས་བརྒྱུད་པའི་དམ་ཆོས་
སྡུག་བསྔལ་ཞི་བྱེད། མ་ཅིག་ལབ་སྒྲོན་ནས་བརྒྱུད་པའི་གཅོད་ཡུལ་སོགས་མདོར་ན་གསར་རྙིང་རིས་སུ་མེད་པའི་བཀའ་གཏེར་དག་སྣང་གི་བརྒྱུད་པ་ཐམས་ཅད་གླིང་བཞིའི་ཆུ་བོ་ཐམས་
ཅད་རྒྱ་མཚོ་ཆེན་པོར་འདུ་བ་བཞིན་བཀའ་མདོ་རྒྱུད་དགོངས་འགྲེལ་དང་བཅས་པ་ཡོངས་སུ་རྫོགས་པ་རྗེ་ཐམས་ཅད་མཁྱེན་པ་ནོར་བུ་བསྟན་འཛིན་རིན་པོ་ཆེའི་ཐུགས་ཀྱི་དཔལ་བེའུར་
བབ་པ་ཅུང་ཞིག་བཤད་ཟིན་ཏོ།། །།ཞེས་པ་འདི་ནི་རྗེ་དེ་ཉིད་ཀྱི་ཐུགས་ཀྱི་སྲས་གཅིག་པུ་སྐྱབས་རྗེ་བླ་མ་རིན་པོ་ཆེ་འཇམ་དབྱངས་ཤེས་རབ་རྒྱལ་མཚན་རིན་པོ་ཆེས་མཛད་པའི་
33

མཁན་ནོར་བསྟན་གསུང་འབུམ།
གདན་རབས་ནོར་བུའི་བང་མཛོད་ལས་ཁོལ་དུ་ཕྱུང་བའོ།། །།པར་བྱང་སྨོན་ཚིག གཞན་ཕན་ལྷག་བསམ་གསེར་གྱི་སྲད་བུ་ལ། །བརྒྱུས་པའི་འོད་སྣང་དཀར་པོའི་དཔེ་ཚོགས་འདི། །
དཔེ་བསྐྲུན་རྩོམ་སྒྲིག་དགེ་ཚོགས་རྒྱུ་དཀར་བཅས། །ཕན་བདེའི་ཀུ་མུད་བཞད་པ༵འི་རྒྱན་དུ་ཤོག །དགེའོ། །དགེའོ། །དགེའོ། །སརྦ་དཱ་ཀ་ལྱཱ་ནཾ་བྷ་བནྟུ། །།
34

ༀ ལྟ་ གཅིག་ སྐུལ།